《题琅琊山寺道标道揖二上人东峰禅室时助成此□□筑斯地》
唐代·李幼卿

佛寺秋山里，僧堂绝顶边。同依妙乐土，别占净居天。

转壁千林合，归房一径穿。豁心群壑尽，骇目半空悬。

锡杖栖云湿，绳床挂月圆。经行蹑霞雨，跬步隔岚烟。

地胜情非系，言忘意可传。凭虚堪喻道，封境自安禅。

每贮归休巅，多惭爱深偏。助君成此地，一到一留连。

作者简介：李幼卿，生卒年不明，字长夫，唐太子庶子。唐大历六年（771年）任滁州刺史，与法琛法师在琅琊山上兴建了宝应寺，曾作五言诗刻石传世。